Diari Oficial de la Generalitat Valenciana


Sumari del DOGV 7018, del 07-05-2013 (2013/4231)

Notificació de la sentència dictada en la modificació de mesures de divorci número 55/2012.
-------------------------------------------------------------------------------------------

### Dades del document

Número de DOGV
:   7018

Data del DOGV
:   07-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4231


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en la modificació de mesures de divorci número 55/2012.  
 [2013/4231]  
Modificació de mesures número 055/2012  
«Sentència número 15/2013  
Gandia, 15 d'abril de 2013  
El magistrat jutge del Jutjat de Violència contra la Dona número1 de Gandia, Antonio Rafael Hernández Olivencia, he vist les presents actuacions de juí verbal número 055/2012, entre parts; d'una banda, com a demandant, Florentina Dumitrescu, representada per la procuradora Teresa Villaescusa Soler i assistida de la lletrada Joana M.ª Marí Morant, i d'una altra, com a demandat, Gheorghe Motes, en rebel·lia, sobre la modificació de mesures definitives de la Sentència número 22/2008, de data 18 de gener de 2008, revocada parcialment per la Sentència número 526/2008, d'11 de setembre de 2008, de l'Audiència Provincial de València, Secció Deu, amb intervenció del ministeri fiscal.  
  
Antecedents de fet  
Primer. La representació indicada abans va presentar una demanda contra el demandat expressat, en la qual, després d'exposar els fets i fonaments jurídics que estimava pertinents, i que ací es donen per reproduïts, acabava sol·licitant que es dictara una sentència sobre la sol·licitud d'efectes de regulació de relacions paternofilials.  
Segon. Pel torn de repartiment va correspondre a este Jutjat la demanda anterior, que va ser admesa a tràmit i es va citar el demandat i el ministeri fiscal. El demandat no va contestar. Va ser declarat en rebel·lia.  
Tercer. Tenint per contestada la demanda, es va convocar les parts a juí verbal, en el qual la part actora va ratificar les seues pretensions, va afegir la pretensió de l'entrega i arreplega per punt de trobada, i el ministeri públic va demanar que es dictara una sentència que arreplegara les sol·licituds dites, que consistira, en síntesi, a privar el demandat de la pàtria potestat i mantindre la pensió alimentària disposada en la sentència la modificació de la qual s'insta.  
Quart. Fets provats: de la relació sentimental entre Florentina Dumitrescu i Gheorghe Motes va nàixer, a Gandia, I. G. M. D., el dia 20 d'agost de 2005.  
Quint. En la tramitació del present procediment s'han observat i complit les prescripcions legals.  
  
Fonaments de dret  
Primer. El procediment respon a la necessitat de determinar si ha existit una modificació substancial de les circumstàncies familiars que hi havia en el temps de la seua adopció. En este cas, s'entén que ha ocorregut així, perquè s'ha al·legat i provat raonablement que el pare fa entre quatre i cinc anys que no s'ocupa en absolut del menor, no hi ha tingut cap tracte durant este temps, no ha exercit el dret de visites ni s'ha relacionat amb el fill, ha desaparegut de la vida del menor, no s'ha ocupat de les seues necessitats afectives o materials, i es troba, a més, després de ser citat en este litigi, en parador desconegut. En esta situació de prolongada il·localització del progenitor no custodi, la intervenció d'ell amb vista a qualsevol decisió de transcendència per a la vida del menor és nul·la, la qual cosa succeïx així des de fa anys, i no és possible, per tant, que el demandat puga prestar el consentiment o almenys ser consultat per a l'adopció de les decisions que afecten la vida del menor.  
  
  
Per tot això, i conforme a l'article 170 del Codi Civil, pertoca acordar la privació de la pàtria potestat del demandat sobre la persona del menor I. G. M. D., mantenint l'obligació d'abonar els aliments imposats per la sentència i en la mateixa quantia en què es van imposar, d'acord amb el que se sol·licita. La decisió dita no és definitiva, ja que l'article indicat contempla la possibilitat que, si reapareix el demandat i mostra una voluntat efectiva d'assumir l'exercici de les funcions de què és cotitular, puga ser acordada la recuperació de la potestat dita. En tots els casos, els deures -especialment el d'aliments- no queden impedits per la mesura que ara se sanciona.  
  
Segon. No s'aprecien motius que puguen determinar una condemna especial en costes processals.  
  
Dispositiva  
Estime en part la demanda formulada per la procuradora Teresa Villaescusa Soler, en nom i representació de Florentina Dumitrescu, contra Gheorghe Motes, en rebel·lia, i acorde les mesures en benefici del fill, I. G. M. D., previstes en el fonament jurídic primer. Sense costes.  
  
Notifiqueu esta resolució a les parts, feu-los saber que no s'hi pot interposar cap recurs en el que acorda i que, respecte a les altres previsions, es poden recórrer en apel·lació davant d'este Jutjat per a l'Audiència Provincial de València, dins del termini de 20 dies comptadors des de l'endemà de la notificació, d'acord amb el que disposa l'article 458 de la Llei d'Enjudiciament Civil (segons la redacció donada per la Llei 37/2011, de 10 d'octubre).  
Esta és la meua sentència, que pronuncie, mane i firme. En done fe.  
Publicació. La sentència anterior va ser llegida i publicada pel jutge que la va dictar mentres celebrava audiència pública. En done fe».  
  
Gandia, 15 d'abril de 2013.- La secretària judicial: María Carmen Pellicer Verdú.